बड़े चिरा तोड़ी अचला दे कुआंस नईं हिल्ले। ओ जन्न-बट्टा जन बनी दी उस इक सतरा बल्ल बिटर-बिटर दिखदी रेई। ए चिट्ठी कदूं दी ऐ, कुन देई गया ऐ-इस गल्ला दा उसी बिंद पता नेईं। मृणाल दा घर कुस भेठा ऐ, कड़ी बक्खी ओदे घरा दे भित्त खुलदे न, केड़े राह् उप्पर ते की ओ इन्नी बे-सब्री कन्ने कन्ने नैन बछाइये बेठी दी ऐ-इन्दे चा कोई बी गल्ल जानने दी ओदी मर्जी नेईं। गूढ़ी स्याही ने लखोई दी ए लकीर सिर्फ इन्ना गै दस्सा दी ही जे खबरै केड़े परसों दी कोई जनी कुसै दी राह् च नजरां बछाए दे अपनियां अक्खीं खराब करा दी ही, पर जेदी न्याला ही, ओदे दर्शन नेईं सै होआ करदे।